पाएं अपने शहर की ताज़ा ख़बरें और फ्री ई-पेपरडाउनलोड करें
बीते अप्रैल माह में काेराेना के संक्रमिताें व माैत का ग्राफ अब तक के बीते एक साल में सबसे ज्यादा तेजी से बढ़ा। खेड़ीपुरा स्थित मुक्तिधाम में लकड़ी कंडे के एवज में कटी शुल्क रसीद के अनुसार 161 शवाें का दाह संस्कार हुआ। अस्पताल प्रबंधन ने केवल 5 माैत मानी है।
जबकि 70 प्रतिशत यानि 113 शवाें की अंत्येष्ठि काेविड प्राेटाेकाॅल के तहत की गई। इनमें वे शव शामिल नहीं है, जिनके परिजन आर्थिक रुप से सक्षम नहीं हैं। ऐसे शवाें की संख्या भी 10 प्रतिशत हाेगी। ऐसे में यह सवाल उठना लाजिमी है कि मुक्तिधाम में कम पड़ी भूमि काे कैसे अनदेखा कर दिया गया। चलती चिताओं की तस्वीरें क्याें नकार दी गईं। नपा काे शव दाह करने के लिए दाे नए स्ट्रक्चर क्याें बनवाने पड़े।
नपा ने शवाें काे मुक्तिधाम भेजने के लिए आनन-फानन में नया शव वाहन क्याें लेना पड़ा। मुक्तिधाम में शव दाह करने के लिए इंतजार की स्थिति क्याें बनी। हर दाे घंटे बाद अगले शव दाह के लिए जगह ठंडी क्याें करनी पड़ी।
70% अंतिम संस्कार गाइड लाइन से
मुक्तिधाम में अप्रैल के 30 दिनाें में 161 शवाें की अंत्येष्टि हुई। इनमें 113 का अंतिम संस्कार कर्मचारियाें द्वारा पीपीई किट पहनकर प्राेटाेकाॅल के तहत किया। एेसे में बड़ा सवाल यह है कि यदि अप्रैल में केवल 5 ही माैतें काेराेना से हुई ताे फिर शेष शवाें का अंतिम संस्कार प्राेटाेकाॅल के तहत क्याें कराया। पीएम नहीं हाेने का सवाल अनसुलझा राजीव गांधी पंचायती राज संगठन के प्रदेशाध्यक्ष हेमंत टाले ने कहा कि काेराेना शरीर के किन किन अंगाें काे किस हद तक प्रभावित करता है। इसकी राेकथाम कैसे संभव हाेगी। इसके लिए वे पीएम, सीएम, केंद्रीय स्वास्थ्य मंत्री काे पत्र लिखकर मांग करेंगे।
मृतकाें में सभी आयु वर्ग के लोग
एक माह में माैत का निवाला बने लाेगाें में सभी उम्र के लाेग शामिल हैं, इनमें युवाओं की संख्या बुजुर्गाें की तुलना में ज्यादा है। काेराेना की दूसरी लहर युवाओं काे तेजी से अपनी चपेट में ले रही है।
यह भी है कारण
शासन ने काेराेना याेद्धा कल्याण याेजना में चिन्हित पात्र कर्मचारियाें की मुत्यु पर आश्रिताें काे 50 लाख रुपए व नाैकरी का प्रावधान रखा है। प्रशासनिक सूत्राें की मानें ताे यह भी एक वजह है कि माैताें का कारण काेराेना से हाेने की पुष्टि से पहले काफी बारीकी से पड़ताल की जाती है, जिससे ये आंकड़े कम रहें और शासन काे आर्थिक सहायता न देना पड़े।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn